ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഇന്തോനേഷ്യന് പ്രസിഡന്റായിവീണ്ടുംതിരഞ്ഞെടുക്കപ്പെട്ട ജോക്കോവിദോദോയെ പ്രധാനമന്ത്രി അഭിനന്ദിച്ചു.
ഇന്തോനേഷ്യന് പ്രസിഡന്റായിവീണ്ടുംതിരഞ്ഞെടുക്കപ്പെട്ട ജോക്കോവിദോദോയെ പ്രധാനമന്ത്രി ശ്രീ. നരേന്ദ്ര മോദിഅഭിനന്ദിച്ചു.
('ഇന്തോനേഷ്യയില്പ്രസിഡന്റ് പദത്തില്രണ്ടാംവട്ടത്തിന് സമാരംഭംകുറിയ്ക്കുന്ന സമുദ്രസംബന്ധിയായ നമ്മുടെ ഉറ്റ അയല്ക്കാരന് ജോക്കോവിദോദോയ്ക്ക്ഹൃദയം നിറഞ്ഞ അഭിനന്ദനങ്ങള്. അദ്ദേഹത്തിന്റെഊര്ജ്ജ്വസ്വലമായ നേതൃത്വത്തിന് കീഴില് നമ്മുടെ മൈത്രിയും, സമഗ്രവും, തന്ത്രപ്രധാനവുമായകൂട്ടുകെട്ട്കൂടുതല് വര്ദ്ധിക്കുമെന്ന് എനിക്ക്വിശ്വാസമുണ്ട്,'' പ്രധാനമന്ത്രി പറഞ്ഞു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ആഗസ്റ്റ് 16, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 54.58 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1.18 ശതമാനം; മാർച്ച് 2020ന് ശേഷം ഏറ്റവും കുറവ്
രാജ്യത്ത് നിലവിൽ ചികിത്സയിലുള്ളവർ 3,81,947 - 145 ദിവസങ്ങൾക്ക് ശേഷം ഏറ്റവും കുറവ്
രോഗമുക്തി നിരക്ക് 97.48%; മാർച്ച് 2020ന് ശേഷം ഏറ്റവും കൂടിയ നിരക്ക്
രാജ്യത്താകമാനം ഇതുവരെ 3,14,11,924 പേർ രോഗമുക്തരായി
കഴിഞ്ഞ 24 മണിക്കൂറിനിടെ 35,909 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 32,937 പേർക്ക്
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.01 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.79%; കഴിഞ്ഞ 21 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 49.48 കോടി പരിശോധനകൾ.
RRTN
(
റോഡ് ഗതാഗത, ഹൈവേ മന്ത്രാലയം
ഇൻവിറ്റ്  രൂപീകരിക്കുന്നതിന്റെ ഭാഗമായി, ഇൻവെസ്റ്റ്മെന്റ് മാനേജർ ബോർഡിലേക്ക് കഴിവുള്ളവരെ തിരഞ്ഞെടുക്കാനുള്ള സമിതിക്ക് ദേശീയപാത അതോറിറ്റി രൂപം നൽകി
(ന്യൂഡൽഹി, ജൂലൈ 02, 2020
ദേശീയപാത മേഖലയിൽ നിക്ഷേപം ആകർഷിക്കുന്നത് ലക്ഷ്യമിട്ട് "അടിസ്ഥാനസൗകര്യ നിക്ഷേപ ട്രസ്റ് " നു രൂപം നൽകാനുള്ള ദേശീയപാത അതോറിറ്റിയുടെ പ്രവർത്തനങ്ങൾ പുരോഗമിക്കുന്നു. നിർദ്ദിഷ്ട നിധിയിലേക്കുള്ള നിക്ഷേപങ്ങൾ കൈകാര്യം ചെയ്യുന്നതിനായി ഒരു പുതിയ കമ്പനിക്കും രൂപം നൽകി വരികയാണ്.
രാജ്യത്ത്, സർക്കാർ-അർദ്ധസർക്കാർ സ്ഥാപനങ്ങളുടെ പിന്തുണയോടുകൂടി സ്ഥാപിക്കപ്പെടുന്ന ആദ്യ InvIT ആകും ഇത് .
ഇൻവെസ്റ്റ്മെന്റ് മാനേജർ ബോർഡിലേക്കായി മികച്ച രണ്ടു സ്വതന്ത്ര ഡയറക്ടർമാർ, ഒരു ചെയർമാൻ എന്നിവരെ തിരഞ്ഞെടുക്കുന്നതിനായി, ഒരു തിരച്ചിൽ-തിരഞ്ഞെടുക്കൽ സമിതി  ക്ക് രൂപം നൽകിക്കഴിഞ്ഞു. NHAI അധ്യക്ഷൻ ഡോ സുഖ്ബീർ സിംഗ് സന്ധു കൺവീനറായ സമിതിയിൽ HDFC അധ്യക്ഷൻ ശ്രീ ദീപക് പരേഖ്, ICICI ചെയർമാൻ ശ്രീ ഗിരീഷ് ചന്ദ്ര ചതുർവേദി, ഉപരിതലഗതാഗത-ദേശീയപാത മന്ത്രാലയ മുൻ സെക്രട്ടറി ശ്രീ സഞ്ജയ് മിത്ര എന്നിവരും ഉൾപ്പെടുന്നു.
ദേശീയപാത അതോറിറ്റിക്ക് കീഴിൽ പൂർത്തിയായ ദേശീയപാത പദ്ധതികൾക്കായി, വിപണിയിൽ നിന്നും പണം കണ്ടെത്തുന്നത് അടക്കമുള്ള പ്രവർത്തനങ്ങളിൽ അടിസ്ഥാനസൗകര്യ ട്രസ്റ്റിനെ നയിക്കാൻ, മത്സരശേഷിയുള്ള ഒരു വിദഗ്ദ്ധ സംവിധാനം സജ്ജമാക്കുക എന്നത് ലക്ഷ്യമിട്ടാണ് ഈ നടപടി.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 38.76 കോടി പിന്നിട്ടു
രോഗമുക്തി നിരക്ക് 97.28 ശതമാനമായി വർധിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 38,792 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 4,29,946; ചികിത്സയിലുള്ളത് ആകെ രോഗബാധിതരുടെ 1.39%
പ്രതിദിന രോഗസ്ഥിരീകരണ നിരക്ക്  തുടർച്ചയായി 23-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 38.76 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 49,10,876 സെഷനുകളിലൂടെ ആകെ 38,76,97,935 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 37,14,441 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,02,56,229
രണ്ടാം ഡോസ് 74,47,783
മുന്നണിപ്പോരാളികൾ
ഒന്നാം ഡോസ് 1,77,30,845
രണ്ടാം ഡോസ് 1,00,52,409
18-44 പ്രായപരിധിയിലുള്ളവർ
ഒന്നാം ഡോസ് 11,64,12,064
രണ്ടാം ഡോസ് 40,30,999
45-59 പ്രായപരിധിയിലുള്ളവർ
ഒന്നാം ഡോസ് 9,56,42,767
രണ്ടാം ഡോസ് 2,54,39,376
60നുമേൽ പ്രായമുള്ളവർ
ഒന്നാം ഡോസ് 7,13,45,634
രണ്ടാം ഡോസ് 2,93,39,829
ആകെ 38,76,97,935
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,01,04,720 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 41,000 പേർ സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വർധിച്ച് 97.28% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 38,792 പേർക്കാണ്.
തുടർച്ചയായ പതിനേഴാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവിൽ രാജ്യത്തു ചികിത്സയിലുള്ളത് 4,29,946 പേരാണ്. ഇത് രാജ്യത്തെ ആകെ രോഗബാധിതരുടെ 1.39% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 19,15,501 പരിശോധനകൾ നടത്തി. ആകെ 43.59 കോടി  പരിശോധനകളാണ് ഇന്ത്യ ഇതുവരെ നടത്തിയത്.
(പരിശോധനകൾ വർധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടർച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവിൽ 2.25 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.1 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 23-ാം ദിവസവും 3 ശതമാനത്തിൽ താഴെയാണ്. ഇതു തുടർച്ചയായ 37-ാം ദിവസവും 5 ശതമാനത്തിൽ താഴെ തുടരുന്നു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
2023 ജൂലൈ മാസത്തെ CPGRAMS സംബന്ധിച്ച സംസ്ഥാനങ്ങളുടെ / കേന്ദ്രഭരണ പ്രദേശങ്ങളുടെ പ്രകടനത്തെക്കുറിച്ചുള്ള 12-ാമത് റിപ്പോർട്ട് DARPG പുറത്തിറക്കി
20,000 ത്തിൽ താഴെ പരാതികളുള്ള സംസ്ഥാനങ്ങളിൽ തെലങ്കാന സർക്കാർ ഒന്നാമത്; ഛത്തീസ്ഗഡും കേരളവും തൊട്ടുപിന്നിൽ
ന്യൂ ഡൽഹി: ഓഗസ്റ്റ് 16, 2023
2023 ജൂലൈയില് സംസ്ഥാനങ്ങള്ക്കുള്ള കേന്ദ്രീകൃത പൊതു പരാതി പരിഹാര-നിരീക്ഷണ സംവിധാനം 12-ാമത് പ്രതിമാസ റിപ്പോര്ട്ട്, ഭരണപരിഷ്കാര-പൊതു പരാതി വകുപ്പ്  പുറത്തിറക്കി. പൊതുജനങ്ങളുടെ പരാതികളുടെ തരങ്ങളും വിഭാഗങ്ങളും തീർപ്പാക്കുന്നതിന്റെ സ്വഭാവവും സംബന്ധിച്ച വിശദമായ വിശകലനം ഈ റിപ്പോർട്ട് നൽകുന്നു.
2023 ജൂലൈയിൽ സംസ്ഥാനങ്ങളും കേന്ദ്രഭരണ പ്രദേശങ്ങളും 69,523 പരാതികൾ പരിഹരിച്ചു. സിപിജിആര്എഎംഎസ് പോര്ട്ടലില് ലഭിച്ച പരാതികളുടെ എണ്ണം 1,79,077 ആയി കുറഞ്ഞു.
2023 മെയ് മുതൽ, സിപിജിആർഎഎംഎസ് പോർട്ടലിലെ പ്രകടനത്തിന്റെ അടിസ്ഥാനത്തിൽ സംസ്ഥാനങ്ങളെയും കേന്ദ്രഭരണ പ്രദേശങ്ങളെയും റാങ്കുചെയ്യുന്ന പ്രക്രിയ ഡിഎആര്പിജി ആരംഭിച്ചു. നിലവിൽ, വടക്കുകിഴക്കൻ സംസ്ഥാനങ്ങൾ, കേന്ദ്രഭരണ പ്രദേശങ്ങൾ എന്നിങ്ങനെ 2 വിഭാഗങ്ങളിലായി സംസ്ഥാനങ്ങളെയും കേന്ദ്രഭരണ പ്രദേശങ്ങളെയും ഡിഎആർപിജി റാങ്കു ചെയ്യുന്നത്. പരാതികൾ ലഭിക്കുന്നതിന്റെ എണ്ണത്തെ അടിസ്ഥാനമാക്കി സംസ്ഥാനങ്ങൾക്കായി മറ്റ് രണ്ട് വിഭാഗങ്ങളായും വിഭജിക്കുന്നു.
സംസ്ഥാനങ്ങളെയും കേന്ദ്രഭരണ പ്രദേശങ്ങളെയും അവരുടെ പരാതി പരിഹാര സംവിധാനം അവലോകനം ചെയ്യുന്നതിനും കാര്യക്ഷമമാക്കുന്നതിനും മറ്റ് സംസ്ഥാനങ്ങളുമായും കേന്ദ്രഭരണ പ്രദേശങ്ങളുമായും താരതമ്യം ചെയ്യുന്നതിനും സഹായിക്കുന്നതിനുള്ള ഇന്ത്യാ ഗവൺമെന്റിന്റെ ശ്രമത്തിന്റെ ഭാഗമാണ് ഈ റാങ്കിംഗ്. പരാതി പരിഹാര സൂചികയിൽ 2 മാനങ്ങളും 4 സൂചകങ്ങളും ഉൾപ്പെടുന്നു.
01.01.2023 മുതൽ 31.07.2023 വരെയുള്ള കാലയളവിൽ രണ്ട് തലങ്ങളിലുടനീളം  സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പ്രകടനത്തെ അടിസ്ഥാനമാക്കിയാണ് റാങ്കിംഗ്. 4 വിഭാഗങ്ങളിലായി മികച്ച പ്രകടനം കാഴ്ചവച്ച 3 സംസ്ഥാന / കേന്ദ്രഭരണ പ്രദേശങ്ങളുടെ വിവരങ്ങൾ ചുവടെ നൽകിയിരിക്കുന്നു:
|
|
S. No.
|
|
Group
|
|
States/UTs
|
|
Rank 1
|
|
Rank 2
|
|
Rank 3
|
|
1
|
|
Group A
|
|
North-Eastern States
|
|
Sikkim
|
|
Assam
|
|
Arunachal Pradesh
|
|
2
|
|
Group B
|
|
Union Territories
|
|
Lakshadweep
|
|
Andaman & Nicobar
|
|
Ladakh
|
|
3
|
|
Group C
|
|
States with grievances
>= 20000
|
|
Uttar Pradesh
|
|
Jharkhand
|
|
Rajasthan
|
|
4
|
|
Group D
|
|
States with grievances
< 20000
|
|
Telangana
|
|
Chhattisgarh
|
|
Kerala
നിർമ്മിത ബുദ്ധി അധിഷ്ഠിത ഭാഷാ ഉപകരണമായ ഭാഷിനിയെ സിപിജിആർഎഎംഎസ് പോർട്ടലുമായി ഡഎആർപിജി സംയോജിപ്പിച്ചിട്ടുണ്ട്. ഈ സംയോജനം പ്രാദേശിക ഭാഷകളിലുള്ള പരാതികൾ ഇംഗ്ലീഷിലേക്ക് വിവർത്തനം ചെയ്യാൻ പരാതി പരിഹാര ഉദ്യോഗസ്ഥരെ  സഹായിക്കുകയും, പരാതിക്കാർക്ക് അന്തിമ മറുപടി ഇംഗ്ലീഷിലും വിവർത്തനം ചെയ്ത മാതൃഭാഷയിലും കാണാനുള്ള സൗകര്യം നൽകുകയും ചെയ്യുന്നു. പൗരനും ബന്ധപ്പെട്ട അധികാരികളും തമ്മിൽ മികച്ച ധാരണയും ആശയവിനിമയവും ഇത് ഉറപ്പാക്കുന്നു.
2023 ജൂലൈയിൽ ബിഎസ്എൻഎൽ കോൾ സെന്റർ 1,00,186 പൗരന്മാരിൽ നിന്ന് ഫീഡ്ബാക്ക് ശേഖരിച്ചതായി റിപ്പോർട്ടിൽ പരാമർശിക്കുന്നു. ഇവരിൽ, ഏകദേശം 35% പൗരന്മാർ തങ്ങൾക്ക് ലഭിച്ച പരിഹാരങ്ങൾക്ക് മികച്ച / വളരെ നല്ല റേറ്റിംഗ് നൽകി.
പ്രധാനമന്ത്രിയുടെ ഓഫീസ്
പിടിച്ചെടുത്ത 1,44,000 കിലോഗ്രാം മയക്കുമരുന്ന് നശിപ്പിച്ചു നാഴികക്കല്ലു സൃഷ്ടിച്ചതിനെ പ്രധാനമന്ത്രി പ്രശംസിച്ചു
പിടിച്ചെടുത്ത 1,44,000 കിലോഗ്രാം മയക്കുമരുന്ന് നശിപ്പിച്ചു കൊണ്ട് മയക്കുമരുന്ന് നിർമാർജനത്തിൽ ഇന്ത്യ ചരിത്രപരമായ നാഴികക്കല്ലു കൈവരിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഈ നേട്ടത്തോടെ ഒരു വർഷം കൊണ്ട് 12,000 കോടി രൂപ വിലമതിക്കുന്ന 10 ലക്ഷം കിലോ മയക്കുമരുന്ന് നശിപ്പിച്ചതിന്റെ അത്ഭുതകരമായ റെക്കോർഡ് ഇന്ത്യ കൈവരിച്ചതായി കേന്ദ്ര ആഭ്യന്തര മന്ത്രി ശ്രീ അമിത് ഷാ ട്വീറ്റ് ചെയ്തു.
മയക്കുമരുന്ന് കടത്തും ദേശീയ സുരക്ഷയും സംബന്ധിച്ച മേഖലാ സമ്മേളനത്തിലാണ് ശ്രദ്ധേയമായ നേട്ടം കൈവരിച്ചത്. മയക്കുമരുന്ന് വിമുക്ത ഇന്ത്യ എന്ന പ്രധാനമന്ത്രിയുടെ കാഴ്ചപ്പാടിന് കേന്ദ്ര ആഭ്യന്തര മന്ത്രാലയത്തിന്റെ ഉറച്ചതും അശ്രാന്തവുമായ പരിശ്രമത്തിന് ഇത് ഉദാഹരണമാണ്.
മറുപടിയായി പ്രധാനമന്ത്രി ട്വീറ്റ് ചെയ്തു:
"ഗംഭീരം ! ഇന്ത്യയെ മയക്കുമരുന്ന് ഭീഷണിയിൽ നിന്ന് മുക്തമാക്കാനുള്ള നമ്മുടെ ശ്രമങ്ങൾക്ക് ശക്തി പകരുന്നു."
ND
(
പ്രത്യേക സേവനങ്ങളും ഫീച്ചറുകളും
മികച്ച നേട്ടം കൈവരിക്കാൻ വയനാട് കൂടുതൽ പരിശ്രമിക്കണമെന്ന് കേന്ദ്ര വനിതാ ശിശുക്ഷേമ മന്ത്രി ശ്രീമതി സ്മൃതി ഇറാനി
വയനാട്; മെയ് 3, 2022
(കേന്ദ്ര സർക്കാരിന്റെ അഭിലാഷയുക്ത ജില്ല പദ്ധതിയിൽ വയനാടിനെ ഉൾപ്പെടുത്തിയിട്ടുണ്ടെങ്കിലും മികച്ച വിജയം കൈവരിക്കാൻ സാധിച്ചിട്ടില്ലെന്നും കൂടുതൽ പ്രവർത്തനങ്ങൾ നടത്തേണ്ടതുണ്ടെന്നും കേന്ദ്ര വനിതാ ശിശുക്ഷേമ മന്ത്രി ശ്രീമതി സ്മൃതി ഇറാനി ഇന്ന് വ്യക്തമാക്കി. ഒരു ദിവസത്തെ വയനാട് സന്ദര്ശനത്തിയായി എത്തിയതായിരുന്നു അവർ. ഇന്ന് രാവിലെ കൽപ്പറ്റയിൽ നടന്ന അവലോക യോഗത്തിൽ ജില്ലാ ഭരണകൂട ഉദ്യോഗസ്ഥരുമായി അവർ ചർച്ച നടത്തി.
ആരോഗ്യം, പോഷകാഹാരം, വിദ്യാഭ്യാസം, അടിസ്ഥാന സൗകര്യങ്ങൾ തുടങ്ങിയ വിഷയങ്ങളിലും കൃഷി, നൈപുണ്യ വികസനം, സാമ്പത്തിക സേവനങ്ങൾ തുടങ്ങിയ മേഖലകളിലും പൗരന്മാർക്ക് പിന്തുണയും സബ്സിഡിയും തൃപ്തികരമായി ലഭിക്കുന്നില്ലെന്ന് കേന്ദ്ര മന്ത്രി പറഞ്ഞു. പൗരന്മാർക്ക് ഭരണഘടനാപരമായ അവകാശങ്ങൾ ലഭ്യമാക്കാനുള്ള മത്സരാധിഷ്ഠിത സംവിധാനങ്ങളല്ലെന്നും അവർ കൂട്ടിച്ചേർത്തു. അഭിലാഷയുക്ത ജില്ല പദ്ധതിയുടെ കീഴിൽ, പൗരന്മാരുടെ ജീവിത നിലവാരം ഉയർത്തുന്നതിനും; അടിസ്ഥാന സൗകര്യങ്ങൾ ശക്തിപ്പെടുത്തുന്നതിനും വികസിപ്പിക്കുന്നതിനും; വിദ്യാഭ്യാസം, പോഷകാഹാരം തുടങ്ങിയ സേവനങ്ങൾ ഉറപ്പാക്കുന്നതിനും, ദേശീയ, സംസ്ഥാന, ജില്ലാ ഭരണകൂട തലങ്ങളിൽ രാജ്യത്തുടനീളം യോജിച്ച ശ്രമങ്ങൾ നടക്കുന്നുണ്ടെന്ന് ശ്രീമതി സ്മൃതി ഇറാനി പറഞ്ഞു. സാമ്പത്തിക പദ്ധതികളും നൈപുണ്യ വികസന പരിപാടികളും ഫലപ്രദമായി പൗരന്മാർക്ക് എത്തിക്കുന്നു.
കഴിഞ്ഞ രണ്ട് മാസത്തിനുള്ളിൽ യുപിയിലെ ഫത്തേപൂരിലും വയനാട്ടിലും രണ്ട് അഭിലാഷയുക്ത ജില്ലകൾ സന്ദർശിക്കാനുള്ള ഭാഗ്യം തനിക്ക് ലഭിച്ചതായി മന്ത്രി പറഞ്ഞു. പദ്ധതി നടത്തിപ്പിൽ നേരത്തെ 111-ാം സ്ഥാനത്തായിരുന്ന ഫത്തേപൂർ ഇന്ന് എട്ടാം സ്ഥാനത്താണെന്ന് അവർ പറഞ്ഞു. സേവനങ്ങൾ വർധിപ്പിച്ചും അടിസ്ഥാന സൗകര്യങ്ങൾ ശക്തിപ്പെടുത്തിയും റാങ്കിംഗ് മെച്ചപ്പെടുത്താൻ സംസ്ഥാന സർക്കാരും ജില്ലാ ഭരണകൂടവും നിരന്തര പരിശ്രമം നടത്തി.
വയനാട്ടിലെ ചില പദ്ധതികൾക്കായി കേന്ദ്ര പൊതുമേഖലാ സ്ഥാപനങ്ങൾ തങ്ങളുടെ സിഎസ്ആർ ഫണ്ട് വിനിയോഗിക്കുന്നുണ്ടെന്ന് ജില്ലാ ഭരണകൂടം അറിയിച്ചതിൽ തനിക്ക് ഏറെ സന്തോഷമുണ്ടെന്ന് ശ്രീമതി സ്മൃതി ഇറാനി പറഞ്ഞു. സിഎസ്ആർ ഫണ്ട് ഉപയോഗിച്ച് നിർമിച്ച വരദൂർ സ്മാർട്ട് അങ്കണവാടി അവർ സന്ദർശിച്ചു. അമ്പലച്ചാൽ ആദിവാസി കോളനിയിലും മരവയൽ ആദിവാസി സെറ്റിൽമെന്റിലും കേന്ദ്രമന്ത്രി സന്ദർശനം നടത്തി ആദിവാസി കുടുംബങ്ങളുമായി സംവദിച്ചു. പൊന്നട അങ്കണവാടിയും കൽപ്പറ്റയിലെ വൺ സ്റ്റോപ്പ് കേന്ദ്രവും അവർ സന്ദർശിച്ചു.
പ്രത്യേക സേവനങ്ങളും ഫീച്ചറുകളും
പ്രാദേശിക ഭാഷകളോട് ഹിന്ദിക്ക് എതിർപ്പോ മത്സരമോ ഇല്ല; ഹിന്ദി പ്രാദേശിക ഭാഷകളുടെ സഹോദരി: കേന്ദ്ര സഹമന്ത്രി ശ്രീ അജയ് കുമാർ മിശ്ര
ഒരു പ്രാദേശിക ഭാഷയോടും ഹിന്ദിക്ക് എതിർപ്പോ മത്സരമോ ഇല്ലെന്ന് കേന്ദ്ര ആഭ്യന്തര സഹമന്ത്രി ശ്രീ അജയ് കുമാർ മിശ്ര പറഞ്ഞു. ഇന്ത്യയിലെ ജനങ്ങൾക്ക് എളുപ്പത്തിൽ മനസ്സിലാകുന്ന ഭാഷയാണ് ഹിന്ദിയെന്നും ചിലർ രാഷ്ട്രീയ കാരണങ്ങളാൽ മാത്രമാണ് ഹിന്ദിയെ എതിർക്കുന്നതെന്നും അദ്ദേഹം പറഞ്ഞു . കേന്ദ്ര ആഭ്യന്തര മന്ത്രാലയത്തിന്റെ കീഴിലുള്ള ഔദ്യോഗിക ഭാഷാ വകുപ്പിന്റെ ആഭിമുഖ്യത്തിൽ തിരുവനന്തപുരത്തു മേഖലാ ഔദ്യോഗിക ഭാഷാ സമ്മേളനത്തിൽ അധ്യക്ഷത വഹിക്കുകയായിരുന്നു അദ്ദേഹം. ഹിന്ദി മറ്റ് പ്രാദേശിക ഭാഷകളെ ഇല്ലാതാക്കും എന്ന തരത്തിലുള്ള തെറ്റായ പ്രചരണം സൃഷ്ടിക്കപ്പെടുന്നു. വാസ്തവത്തിൽ മറ്റ് പ്രാദേശിക ഭാരതീയ ഭാഷകളുടെ സഹോദരിയായ ഹിന്ദി ഇന്ത്യയുടെ സ്വന്തം ഭാഷയാണെന്നും അദ്ദേഹം പറഞ്ഞു.
ഔദ്യോഗിക ഭാഷാ വകുപ്പ് 'കണ്ഠസ്ഥ്' എന്ന മെമ്മറി അധിഷ്ഠിത വിവർത്തന സംവിധാനം രൂപീകരിച്ച് വികസിപ്പിച്ചിട്ടുണ്ടെന്നും അതിന്റെ ഉപയോഗം ഉറപ്പാക്കി ഗവണ്മെന്റ് ഓഫീസുകളിൽ വിവർത്തനത്തിന്റെ വേഗതയും ഗുണനിലവാരവും വർധിപ്പിച്ചതായും ശ്രീ മിശ്ര പറഞ്ഞു. ഇതുവരെ, ഈ ടൂളിൽ ഏകദേശം 22 ലക്ഷം വാക്യങ്ങൾ ഉൾപ്പെടുത്തിയിട്ടുണ്ട്. ഇപ്പോൾ ന്യൂറൽ മെഷീൻ ട്രാൻസ്ലേഷൻ ഉൾപ്പെടെ കൂടുതൽ പുതിയ സവിശേഷതകൾ ചേർത്തിട്ടുള്ളതിനാൽ ഉപയോഗക്ഷമത കൂടുതൽ വർദ്ധിച്ചു. ഇ-മഹാശബ്ദകോശ്, മറ്റ് സാങ്കേതിക മാർഗങ്ങൾ എന്നിവയിലൂടെ വകുപ്പ് തന്നെ ഹിന്ദിയെ ശക്തിപ്പെടുത്തുകയാണെന്നും ശ്രീ മിശ്ര പറഞ്ഞു
ഭാരതം ബഹുസ്വരതയുടെ ദേശമാണെന്ന് പരിപാടിയെ അഭിസംബോധന ചെയ്തുകൊണ്ട് ഗവർണർ ശ്രീ ആരിഫ് മുഹമ്മദ് ഖാൻ പറഞ്ഞു. ഭാഷകളും ഉപഭാഷകളും അവയുടെ രൂപാന്തരങ്ങളായ വാമൊഴികളും ഉൾപ്പെടെ ആയിരക്കണക്കിന് ഭാഷകളാൽ ഭാരതം സമൃദ്ധമാണെന്നും അദ്ദേഹം പറഞ്ഞു
ചടങ്ങിൽ ഭരണഭാഷ സെക്രട്ടറി ശ്രീമതി അൻശുലി ആര്യ, പ്രിൻസിപ്പൽ അക്കൗണ്ടന്റ് ജനറലും തിരുവനന്തപുരം നഗര ഭരണഭാഷ കാര്യനിർവഹണ സമിതി അധ്യക്ഷയുമായ ശ്രീമതി സുധർമ്മിണി, ഔദ്യോഗിക ഭാഷാ ജോയിന്റ് സെക്രട്ടറി ശ്രീമതി മീനാക്ഷി ജോളി തുടങ്ങിയവർ സന്നിഹിതരായിരുന്നു.
ചടങ്ങിൽ വിവിധ വിഭാഗങ്ങളിലായി ഭരണഭാഷയിൽ മികച്ച പ്രവർത്തനം കാഴ്ച വച്ച കേന്ദ്ര ഗവണ്മെന്റ് ഓഫീസുകൾക്കും ബാങ്കുകൾക്കും സ്ഥാപനങ്ങൾക്കും ഗവർണർ അവാർഡുകൾ സമ്മാനിച്ചു.
-NS-
(Visitor Counter : 64
പ്രധാനമന്ത്രിയുടെ ഓഫീസ്
കൂടുതൽ നിക്ഷേപങ്ങൾ ക്ഷണിക്കാനുള്ള ജമ്മു കശ്മീരിന്റെ ശ്രമങ്ങളെ പ്രധാനമന്ത്രി പ്രശംസിച്ചു
ജമ്മു കശ്മീരിലേക്ക് കൂടുതൽ നിക്ഷേപം ആകർഷിക്കാനുള്ള ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ജമ്മു കശ്മീർ ലെഫ്റ്റനന്റ് ഗവർണർ ശ്രീ മനോജ് സിൻഹയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ജമ്മു കശ്മീരിലേക്ക് കൂടുതൽ നിക്ഷേപം ആകർഷിക്കുന്നതിനും ജനങ്ങൾക്ക് കൂടുതൽ അവസരങ്ങൾ ഉറപ്പാക്കുന്നതിനുമുള്ള മാതൃകാപരമായ ശ്രമങ്ങൾ."
-ND-
(
ആരോഗ്യ, കുടുംബക്ഷേമ മന്ത്രാലയം
138 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 2, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 138 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
2030 ഓടെ നായകൾ വഴിയുണ്ടാകുന്ന റെയ്ബീസ് രോഗ നിർമ്മാർജ്ജനത്തിന് ദേശീയ കർമ്മ പദ്ധതി
ന്യൂഡൽഹി, സെപ്റ്റംബർ 28, 2021
2030 ഓടെ, നായകൾ വഴിയുണ്ടാകുന്ന റെയ്ബീസ് രോഗം നിർമാർജനം ചെയ്യുന്നതിനായി ദേശീയ കർമ്മ പദ്ധതി  പുറത്തിറക്കി. ഇന്ന് ലോക റെയ്ബീസ് ദിനത്തിൽ, കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ, കേന്ദ്ര ഫിഷറീസ്, മൃഗസംരക്ഷണ, ക്ഷീരവികസന മന്ത്രി ശ്രീ പർഷോത്തം രൂപാല എന്നിവർ ചേർന്നാണ് കർമ്മപദ്ധതി പ്രകാശനം ചെയ്തത്. ആരോഗ്യ, കുടുംബ ക്ഷേമ സഹമന്ത്രി ഡോ. ഭാരതി പ്രവീൺ പവാർ, ഫിഷറീസ്, മൃഗസംരക്ഷണ, ക്ഷീരവികസന സഹമന്ത്രി ശ്രീ സഞ്ജീവ് കുമാർ ബല്യാൻ എന്നിവരും പങ്കെടുത്തു.
റെയ്ബീസ് ബാധ നിർബന്ധമായും അറിയിക്കേണ്ട  രോഗമാക്കി വിജ്ഞാപനം ചെയ്യാൻ എല്ലാ സംസ്ഥാനങ്ങളോടും കേന്ദ്രഭരണ പ്രദേശങ്ങളോടും മന്ത്രിമാർ ആവശ്യപ്പെട്ടു. ഏകീകൃത ആരോഗ്യ സമീപനം വഴി, 2030 ഓടെ ഇന്ത്യയിൽ നിന്നും നായകൾ വഴി ഉണ്ടാവുന്ന റെയ്ബീസ് നിർമാർജനം ചെയ്യുന്നതിനായി സംയുക്ത മന്ത്രിതല സഹകരണ പ്രസ്താവനയും ഇരു മന്ത്രിമാരും ചേർന്ന് പ്രകാശനം ചെയ്തു.
പരിപാടിയുടെ സമയോചിതമായ പ്രാധാന്യത്തെക്കുറിച്ച് സംസാരിച്ച ശ്രീ മൻസുഖ് മാണ്ഡവ്യ, റെയ്ബീസ് പോലുള്ള ജന്തുജന്യ രോഗങ്ങൾ കുടുംബങ്ങളെ അകാലത്തിൽ അനാഥമാക്കുന്നതായി അഭിപ്രായപ്പെട്ടു.
റെയ്ബീസിനെ സംബന്ധിച്ചിടത്തോളം വാക്സിനും മരുന്നും തമ്മിലുള്ള വ്യത്യാസത്തെക്കുറിച്ച് ജനങ്ങളെ ബോധവാന്മാരാക്കാൻ വിപുലമായ ബോധവൽക്കരണ പരിപാടികൾ നടത്തണമെന്ന് ശ്രീ പർഷോത്തം രൂപാല നിർദ്ദേശിച്ചു. വിവിധ മന്ത്രാലയങ്ങളും മറ്റ് പങ്കാളികളും തമ്മിലുള്ള മികച്ച ഏകോപനത്തിനായി ഒരു പ്രത്യേക സംവിധാനം രൂപീകരിക്കാനും അദ്ദേഹം നിർദ്ദേശിച്ചു.
ഫിഷറീസ്, മൃഗസംരക്ഷണം, ക്ഷീരവികസന മന്ത്രാലയവുമായി കൂടിയാലോചിച്ച് നാഷണൽ സെന്റർ ഫോർ ഡിസീസ് കൺട്രോൾ  ആണ് കർമ്മ പദ്ധതി തയ്യാറാക്കിയത്.
RRTN/SKY
പ്രധാനമന്ത്രിയുടെ ഓഫീസ്
ബാബാ സാഹിബ് അംബേദ്കർ യാത്ര-ഭാരത് ഗൗരവ് ട്രെയിനിനെ പ്രധാനമന്ത്രി അഭിനന്ദിച്ചു
അംബേദ്കർ ജയന്തി ദിനത്തിൽ ഇന്നലെ കേന്ദ്രമന്ത്രി ജി കൃഷ്ണ റെഡ്ഡി ഫ്ലാഗ് ഓഫ് ചെയ്ത ബാബാ സാഹിബ് അംബേദ്കർ യാത്ര - ഭാരത് ഗൗരവ് ട്രെയിനിന്റെ സംരംഭത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മന്ത്രിയുടെ ട്വീറ്റിന് മറുപടിയുമായി പ്രധാനമന്ത്രി രംഗത്തെത്തി
"ഡോ. ബാബാസാഹേബ് അംബേദ്കറുടെ ജീവിതവുമായി ബന്ധപ്പെട്ട സുപ്രധാന വശങ്ങളും സ്ഥലങ്ങളും ഉയർത്തിക്കാട്ടുന്നതിനുള്ള പ്രശംസനീയമായ ശ്രമം."
ഷിപ്പിങ് മന്ത്രാലയം
പ്രധാനമന്ത്രി ജനുവരി 11, 12 തീയതികളില്കൊല്ക്കത്ത സന്ദര്ശിക്കും
നവീകരിച്ച നാല്പൈതൃകമന്ദിരങ്ങള്രാഷ്ട്രത്തിന് സമര്പ്പിക്കും ; കൊല്ക്കത്ത പോര്ട്ട് ട്രസ്റ്റിന്റെ 150-ാം വാര്ഷികാഘോഷങ്ങളില്സംബന്ധിക്കും ; പോര്ട്ട് ട്രസ്റ്റിന്റെ പെന്ഷന് നിധിയിലേയ്ക്ക് 501 കോടിരൂപ കൈമാറും ; ശതാബ്ദി പിന്നിട്ട രണ്ട് പെന്ഷണര്മാരെ ആദരിക്കും
പ്രധാനമന്ത്രി ശ്രീ. നരേന്ദ്ര മോദി 2020 ജനുവരി 11, 12 തീയതികളില്കൊല്ക്കത്ത സന്ദര്ശിക്കും.
പൈതൃകമന്ദിരങ്ങളുടെസമര്പ്പണം
ജനുവരി 11 ന് പ്രധാനമന്ത്രി കൊല്ക്കത്തയിലെ നവീകരിച്ച നാല്പൈതൃകമന്ദിരങ്ങള്രാഷ്ട്രത്തിന് സമര്പ്പിക്കും. ഓള്ഡ് കറന്സി മന്ദിരം, ബെല്വെദേര്ഹൗസ്, മെറ്റ്കാഫ്ഹൗസ്, വിക്ടോറിയസ്മാരകഹാള്എന്നിവയാണ് ഈ മന്ദിരങ്ങള്. കേന്ദ്ര സാംസ്കാരിക മന്ത്രാലയം ഈ നാല്മന്ദിരങ്ങളിലേയുംഗ്യാലറികള് പുതുക്കി പണിത്അവിടെ പുതിയ പ്രദര്ശന വസ്തുക്കള്കൊണ്ട്അലങ്കരിച്ചിട്ടുണ്ട്.
പ്രധാനമന്ത്രി ശ്രീ. നരേന്ദ്ര മോദിയുടെ നിര്ദ്ദേശ പ്രകാരംസാംസ്കാരിക മന്ത്രാലയംരാജ്യത്തെ മെട്രോ നഗരങ്ങളിലുള്ളപ്രശസ്തമായമന്ദിരങ്ങളുടെചുറ്റുവട്ടത്തെ സാംസ്കാരിക ഇടങ്ങള് വികസിപ്പിച്ച്വരികയാണ്. ആദ്യ ഘട്ടത്തില്കൊല്ക്കത്ത, ഡല്ഹി, മുംബൈ, അഹമ്മദബാദ്, വാരാണസിഎന്നി നഗരങ്ങളാണ്ഈ പദ്ധതിക്ക് കീഴില്ഏറ്റെടുത്തിട്ടുള്ളത്.
കൊല്ക്കത്ത പോര്ട്ട് ട്രസ്റ്റിന്റെ 150-ാം ശതാബ്ദിആഘോഷങ്ങള്
കൊല്ക്കത്ത പോര്ട്ട് ട്രസ്റ്റിന്റെ ബൃഹത്തായ 150-ാം ശതാബ്ദിആഘോഷങ്ങളില് പ്രധാനമന്ത്രി ജനുവരി 11, 12 തീയതികളില് പങ്കെടുക്കും.
കൊല്ക്കത്ത പോര്ട്ട് ട്രസ്റ്റില് നിലവിലുള്ളജീവനക്കാരുടെയും, വിരമിച്ചവരുടെയും പെന്ഷന് നിധിയിലെ കമ്മി നികത്തുന്നതിനുള്ളഅന്തിമഗഡുവായ 501 കോടിരൂപയുടെചെക്ക് ശ്രീ. നരേന്ദ്ര മോദികൈമാറും.
പോര്ട്ട് ട്രസ്റ്റിലെ രണ്ട് പ്രായമേറിയ പെന്ഷണര്മാരായ, 105 വയസ്സ് പ്രായമുള്ള ശ്രീ. നാഗിനാഭഗത്തിനെയും, 100 വയസ്സ് പ്രായമുള്ള ശ്രീ. നരേഷ്ചന്ദ്ര ചക്രവര്ത്തിയെയുംചടങ്ങില് പ്രധാനമന്ത്രി ആദരിക്കും.
തുറമുഖഗീതത്തിന്റെ പ്രകാശനവും പ്രധാനമന്ത്രി ചടങ്ങില് നിര്വ്വഹിക്കും.
ആദ്യകാല പോര്ട്ട്ജട്ടികളുടെസ്ഥലത്ത്150 വര്ഷത്തെ സ്മരിച്ച്കൊണ്ടുള്ള ഫലകവും ശ്രീ. മോദി അനാഛാദനം ചെയ്യും.
നേതാജിസുഭാഷ്ഡ്രൈ ഡോക്കിലെ കൊച്ചിന് കൊല്ക്കത്ത ഷിപ്പ്യൂണിറ്റിന്റെമെച്ചപ്പെടുത്തിയ കപ്പല് അറ്റക്കുറ്റപ്പണികേന്ദ്രത്തിന്റെഉദ്ഘാടനവും പ്രധാനമന്ത്രി നിര്വ്വഹിക്കും.
ചരക്ക് നീക്കംസുഗമമാക്കുന്നതിനുംകപ്പലുകള്ക്ക്കാലതാമസംകൂടാതെതുറമുഖംവിടുന്നതിനുംസഹായിക്കുന്ന ഉയര്ന്ന നിലവാരത്തിലുള്ളറെയില്വെഅടിസ്ഥാന സൗകര്യവും ശ്രീ. നരേന്ദ്ര മോദിഉദ്ഘാടനം ചെയ്യും.
പോര്ട്ട്ട്രസ്റ്റിലെഹാല്ദിയഡോക്ക്സമുച്ചയത്തിലെമൂന്നാം നമ്പര് ബര്ത്തിന്റെ യന്ത്രവല്ക്കരത്തിനും, നദീപരിസരത്തുള്ളഒരു പ്രദേശത്തിന്റെവികസനത്തിനുള്ളപദ്ധതിക്കും പ്രധാനമന്ത്രി തുടക്കംകുറിക്കും.
(സുന്ദര്ബന്സിലെ 200 ആദിവാസിവിദ്യാര്ത്ഥിനികള്ക്കുള്ളകൗശല്വികാസ്കേന്ദ്രയുടെയും, പ്രീതിലത ഛത്രിആവാസിന്റെയുംഉദ്ഘാടനവും പ്രധാനമന്ത്രി നിര്വ്വഹിക്കും. അഖില ഭാരതീയ വനവാസികല്യാണ് ആശ്രമത്തിന് കീഴിലുള്ളഗോസാബയിലെ പൂര്വ്വാഞ്ചല്കല്യാണ് ആശ്രമവുമായിസഹകരിച്ചാണ്കൊല്ക്കത്ത പോര്ട്ട് ട്രസ്റ്റ് ഈ പദ്ധതി ഏറ്റെടുത്തിട്ടുള്ളത്.
ND MRD
ആരോഗ്യ, കുടുംബക്ഷേമ മന്ത്രാലയം
കോവിഡ് 19 മായി ബന്ധപ്പെട്ട ഏറ്റവും പുതിയ വിവരങ്ങൾ
കോവിഡ് 19 വ്യാപനം പ്രതിരോധിക്കാനും നിയന്ത്രിക്കാനുമായി നിരവധി നടപടികളാണ് ഇന്ത്യ ഗവണ്മെന്റ് സ്വീകരിച്ചുവരുന്നത് വിവിധ സംസ്ഥാന- കേന്ദ്രഭരണപ്രദേശ ഭരണകൂടങ്ങളുമായി യോജിച്ചു നടത്തിവരുന്ന കാലേകൂട്ടിയുള്ള ഈ നീക്കങ്ങളോരോന്നും തന്നെ ഉന്നതതലങ്ങളിൽ പതിവായി വിലയിരുത്തപ്പെടുന്നുമുണ്ട് .
രാജ്യത്തെ എല്ലാ ജില്ലകളെയും,റെഡ് ഓറഞ്ച്,ഗ്രീൻ എന്നിങ്ങനെ മൂന്നു വിഭാഗങ്ങളായി തരംതിരിച്ചിട്ടുണ്ട്.ഫലപ്രദവും,ശക്തവുമായ നിയന്ത്രണനടപടികളിലൂടെ, കോവിഡ് റിപ്പോർട്ട് ചെയ്യപ്പെട്ടിട്ടുള്ള റെഡ്-ഓറഞ്ച് മേഖലകളിൽ രോഗവ്യാപനശൃംഖല മുറിക്കാൻ നമുക്ക് സാധിക്കും.ഇത് ഉറപ്പാക്കാൻ സംസ്ഥാന-കേന്ദ്രഭരണപ്രദേശ ഭരണകൂടങ്ങളുടെ അകമഴിഞ്ഞുള്ള സഹകരണം ആവശ്യമാണ് .
രോഗവ്യാപന മേഖലകൾ ഏതൊക്കെയെന്ന് കൃത്യമായി നിർണയിക്കപ്പെടേണ്ടതുണ്ട് .രോഗികൾ ,അവരുമായി സമ്പർക്കത്തിലായവർ , അവരുൾപ്പെടുന്ന സ്ഥലങ്ങൾ ,ഭൂമിശാസ്ത്രപരമായി അവരുടെ സാന്നിധ്യം എവിടം വരെ,നിയന്ത്രണങ്ങൾ നടപ്പാക്കുന്നതിലെ പ്രായോഗികത തുടങ്ങിയവ കണക്കിലെടുത്തുവേണം ഈ മേഖലനിർണയം നടത്താൻ.
രോഗവ്യാപനമേഖലകൾ,ബഫ്ഫർ മേഖലകൾ എന്നിവ ഏതൊക്കയെന്ന് സംസ്ഥാന-കേന്ദ്രഭരണപ്രദേശ ഭരണകൂടങ്ങൾ കൃത്യമായി വ്യക്തമാക്കേണ്ടതുണ്ട്.ശക്തമായ സഞ്ചാര നിയന്ത്രണങ്ങൾ,പ്രത്യേക ദൗത്യസംഘങ്ങളുടെ നേതൃത്വത്തിൽ വീടുകൾ കയറിയിറങ്ങിയുള്ള രോഗപരിശോധന ,നിലവിലെ മാർഗ്ഗനിര്ദേശങ്ങൾക്കനുസൃതമായ സാമ്പിൾ പരിശോധന,രോഗിയുമായി സമ്പർക്കത്തിലായവരെ തിരിച്ചറിയൽ തുടങ്ങിയവ രോഗവ്യാപനമേഖലകളിൽ നടപ്പാക്കേണ്ടതുണ്ട് ബഫ്ഫർ മേഖലകളിലാവട്ടെ, ശ്കതമായ നിരീക്ഷണം ആവശ്യമാണ്.ഇവിടങ്ങളിലെ ആരോഗ്യകേന്ദങ്ങളിൽ റിപ്പോർട്ട് ചെയ്യപ്പെടുന്ന ഇൻഫ്ലുൻസ പോലെയുള്ള രോഗങ്ങൾ ,ശ്വാസകോശസംബന്ധിയായ ഗുരുതരമായ അണുബാധകൾ  എന്നിവ നിരീക്ഷിച്ചുകൊണ്ട് വേണം ഇത് നടപ്പാക്കാൻ.
രാജ്യത്ത് ഇതുവരെ 8,888 പേർ രോഗമുക്തി നേടിയിട്ടുണ്ട്. ഇതോടെ മൊത്ത രോഗമുക്തിനിരക്ക് 25.37 ശതമാനമായി ഉയർന്നു. 35,043 പേരിലാണ് ഇതുവരെ കോവിഡ് സ്ഥിരീകരിച്ചത്.ഇന്നലെ മുതൽ മാത്രം 1,993 പേരിലാണ് പുതുതായി കോവിഡ് സ്ഥിരീകരിച്ചത്.
കോവിഡ് 19 മായി ബന്ധപ്പെട്ട ഔദ്യോഗികവും,പുതിയതുമായ വിവരങ്ങൾ,മാർഗനിർദേശങ്ങൾ,എന്നിവയ്ക്കായി പതിവായി സന്ദർശിക്കൂ ,https://www.mohfw.gov.in/.
കോവിഡ് 19 മായി ബന്ധപ്പെട്ട സാങ്കേതികപരമായ സംശയങ്ങൾ, technicalquery.covid19[at]gov[dot]in എന്ന ഐഡിയിലും ,മറ്റു സംശയങ്ങൾ ncov2019[at]gov[dot]in .എന്ന ഐഡിയിലും ഉന്നയിക്കാവുന്നതാണ്.
കോവിഡ് -19മായി ബന്ധപ്പെട്ട ഏത് സംശയത്തിനും,ആരോഗ്യ കുടുംബ ക്ഷേമ മന്ത്രാലയത്തിന്റെ ഹെൽപ് ലൈൻ നമ്പറായ : +91-11-23978046 ലോ , ടോൾ ഫ്രീ നമ്പറായ 1075 ലോ വിളിക്കൂ.
രാജ്യത്തെ വിവിധ സംസ്ഥാനങ്ങളിലെയും,കേന്ദ്രഭരണപ്രദേശങ്ങളിലെയും, കോവിഡ് 19 ഹെൽപ് ലൈൻ നമ്പറുകൾ താഴെ പറയുന്ന വെബ്സൈറ്റിലും ലഭ്യമാണ്.
https://www.mohfw.gov.in/pdf/coronvavirushelplinenumber.pdf .
ആഭ്യന്തരകാര്യ മന്ത്രാലയം
കൊറോണ യോദ്ധാക്കള്ക്ക് അഭിവാദ്യമര്പ്പിച്ച് കേന്ദ്ര ആഭ്യന്തര മന്ത്രി
കോവിഡ് 19 നെതിരെ പോരാടുന്നതില് തുല്യതയില്ലാത്ത സംഭാവനകള് നല്കുകയും ത്യാഗമര്പ്പിക്കുകയും ചെയ്യുന്ന കൊറോണ യോദ്ധാക്കള്ക്ക് കേന്ദ്ര ആഭ്യന്തര മന്ത്രി ശ്രീ. അമിത് ഷാ അഭിവാദ്യമര്പ്പിച്ചു.
വീരോചിത പോരാട്ടം നടത്തുന്ന കൊറോണ യോദ്ധാക്കളെ ഇന്ത്യ അഭിവാദ്യം ചെയ്യുന്നുവെന്ന് ട്വിറ്റര് സന്ദേശത്തില് ശ്രീ. അമിത് ഷാ പറഞ്ഞു. 'മോദി ഗവണ്മെന്റും രാജ്യം മുഴുവനും നിങ്ങള്ക്ക് ഒപ്പമുണ്ടെന്ന് ഞാന് ഉറപ്പു നല്കുന്നു. വെല്ലുവിളികള് അവസരങ്ങളാക്കി മാറ്റി, ആരോഗ്യപൂര്ണവും അഭിവൃദ്ധിയാര്ന്നതും ശക്തവുമായ ഇന്ത്യയെ സൃഷ്ടിച്ച് ലോകത്തിനു മാതൃകയായി, കൊറോണയെ നമ്മുടെ നാട്ടില് നിന്നും ഉന്മൂലനം ചെയ്യണം. ജയ് ഹിന്ദ്!' - ട്വിറ്റര് സന്ദേശത്തില് അമിത് ഷാ കുറിച്ചു.
കൊറോണ പോരാളികളെ ഇന്ത്യയുടെ സായുധ സേന ഇന്ന് വിവിധ രീതികളില് ആദരിച്ചിരുന്നു. ഈ നടപടിയെ ആഭ്യന്തര മന്ത്രി പ്രശംസിക്കുകയും ചെയ്തു. ''കൊറോണയുടെ പിടിയില് നിന്ന് രാജ്യത്തെ രക്ഷിക്കാന് രാവും പകലും കഷ്ടപ്പെടുന്ന ഡോക്ടര്മാര്, പൊലീസ്, അര്ദ്ധ സൈനിക വിഭാഗങ്ങള്, മറ്റു യോദ്ധാക്കള് എന്നിവരെ ആദരിക്കാനായി ഇന്ത്യയുടെ സായുധ സേന നടത്തിയ പ്രവര്ത്തനങ്ങള് ഹൃദയത്തെ സ്പര്ശിക്കുന്നു. കൊറോണയ്ക്കെതിരായ പോരാട്ടത്തില് ഈ യോദ്ധാക്കള് കാട്ടുന്ന ധൈര്യം ആദരവുളവാക്കുന്നു'' - ആഭ്യന്തര മന്ത്രി പറഞ്ഞു.
കൊറോണയെ നേരിടുന്ന ധീര യോദ്ധാക്കള്ക്ക് ദേശീയ പൊലീസ് സ്മാരകത്തില് ഇന്ത്യന് സായുധ സേന പുഷ്പാര്ച്ചന നടത്തി. 'കൊറോണ വൈറസിനെതിരായ ഇന്ത്യയുടെ പോരാട്ടം സ്തുത്യര്ഹമാണ്. സായുധ സേനയുടെ മൂന്നു വിഭാഗങ്ങളും കൊറോണയ്ക്കെതിരായ യുദ്ധം നയിക്കുന്ന പോരാളികള്ക്കായി ദേശീയ പൊലീസ് സ്മാരകത്തില് പുഷ്പാര്ച്ചന നടത്തി. ഈ പ്രയാസമേറിയ സമയത്ത് രാജ്യം മുഴുവന് നിര്ഭയരായ ഈ പോരാളികള്ക്കും അവരുടെ കുടുംബാംഗങ്ങള്ക്കുമൊപ്പം നിലകൊള്ളുന്നു'' - അമിത് ഷാ ട്വിറ്റര് സന്ദേശത്തില് പറഞ്ഞു
(